****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ**

**ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**

**Δ/ΝΣΗ Δ/ΘΜΙΑΣ ΕΚΠ/ΣΗΣ ΣΕΡΡΩΝ**

**4o ΓΥΜΝΑΣΙΟ ΣΕΡΡΩΝ**

 Ταχ. Δ/νση: Δαγκλή & Σινώπης

Τ.Κ.: 62125, Σέρρες

Τηλέφωνο: 23210- 35141

FAX: 23210 -35461

 E-mail: mail@4gym-serron.ser.sch.gr

 Πληροφορίες: Παπαδημητρίου Χριστίνα

*Aγαπητοί γονείς και κηδεμόνες,*

*Σας γνωστοποιούμε ότι στο ΦΕΚ Β΄ 4194/29-09-2020 δημοσιεύτηκε η με αρ. πρωτ.*

*125614/Δ2/21-09-2020 Υ.Α. με θέμα: «Οργάνωση και λειτουργία σχολικών κέντρων*

*αντισταθμιστικής εκπαίδευσης ως προς την Ενισχυτική Διδασκαλία για το σχολικό έτος*

*2020-2021». Σύμφωνα με την ανωτέρω Υπουργική Απόφαση, για το σχολικό έτος 2020-2021 η Ενισχυτική Διδασκαλία μαθητών Γυμνασίου περιλαμβάνει τα μαθήματα:*

***1) Νεοελληνική Γλώσσα και Γραμματεία,***

 ***2) Αρχαία Ελληνική Γλώσσα και Γραμματεία,***

***3) Μαθηματικά,***

 ***4) Φυσική,***

 ***5) Χημεία,***

***6) Αγγλικά.***

*Στην Ενισχυτική Διδασκαλία συμμετέχουν προαιρετικά μαθητές/τριες όλων των τάξεων του Γυμνασίου που υστερούν στους ανωτέρω τομείς γνώσης με συνέπεια την αδυναμία αποδοτικής συμμετοχής τους στη διαδικασία της μάθησης ή μαθητές/τριες που επιθυμούν να βελτιώσουν την απόδοσή τους στα ανωτέρω μαθήματα.*

*Η ενισχυτική διδασκαλία λήγει με τη λήξη των μαθημάτων και πριν από την έναρξη των εξετάσεων. Η διάρκεια της διδακτικής ώρας ορίζεται σε σαράντα πέντε (45) λεπτά και η διάρκεια του διαλείμματος σε πέντε (05) λεπτά. Η διδασκαλία των μαθημάτων δεν διεξάγεται στις διακοπές και στις αργίες σύμφωνα με το άρθρο 2 της υπό στοιχεία 79942/ ΓΔ4/21-05-2019 (Β΄ 2005) όπως έχει τροποποιηθεί και ισχύει. Τις ημέρες που πραγματοποιούνται εορταστικές εκδηλώσεις, τα μαθήματα της Ενισχυτικής Διδασκαλίας διεξάγονται κανονικά.*

*Το ωρολόγιο πρόγραμμα της Ενισχυτικής Διδασκαλίας καθορίζεται ως εξής:*

*•* ***Για την πρώτη τάξη Γυμνασίου:***

*τρεις (3) ώρες Νεοελληνική Γλώσσα και Γραμματεία,*

*δύο (2) ώρες Αρχαία Ελληνική Γλώσσα και Γραμματεία,*

*τρεις (3) ώρες Μαθηματικά,*

*μία (1) ώρα Φυσική*

*δύο (2) ώρες Αγγλικά.*

*Σύνολο έντεκα (11) ώρες.*

***• Για την δεύτερη τάξη Γυμνασίου****:*

*τρεις (3) ώρες Νεοελληνική Γλώσσα και Γραμματεία,*

*δύο (2) ώρες Αρχαία Ελληνική Γλώσσα και Γραμματεία,*

*τρεις (3) ώρες Μαθηματικά,*

 *μία (1) ώρα Φυσική,*

*μία (1) ώρα Χημεία*

*δύο (2) ώρες Αγγλικά.*

*Σύνολο δώδεκα (12) ώρες.*

***• Για την τρίτη τάξη Γυμνασίου****:*

*τρεις (3) ώρες Νεοελληνική Γλώσσα και Γραμματεία,*

*δύο (2) ώρες Αρχαία Ελληνική Γλώσσα και Γραμματεία,*

*τρεις (3) ώρες Μαθηματικά,*

*μία (1) ώρα Φυσική,*

*μία (1) ώρα Χημεία*

*δύο (2) ώρες Αγγλικά.*

*Σύνολο δώδεκα (12) ώρες.*

*Παρακαλούνται οι γονείς-κηδεμόνες των μαθητών/τριών που επιθυμούν να παρακολουθήσουν τα μαθήματα ενισχυτικής διδασκαλίας να υποβάλλουν την* ***αίτηση-δήλωση μαθημάτων που επισυνάπτεται ηλεκτρονικά στο 4ο Γυμνάσιο Σερρών****.*

***Η προθεσμία υποβολής των αιτήσεων-δηλώσεων λήγει στις 2 Δεκεμβρίου 2020.***

*Από τη Διεύθυνση του 4ου Γυμνασίου*